hotchpotch/miracl-hf-unified huggingface dataset:
เจมส์ สแตนนัป เอิร์ลสแตนนัปที่ 7
เจมส์ ริชาร์ด สแตนนัป, เอิร์ลที่ 13 แห่งเชสเตอร์ฟีลด์และเอิร์ลสแตนนัปที่ 7 () เป็นนักการเมืองพรรคอนุรักษนิยมชาวอังกฤษ
เจมส์ สแตนนัปเป็นบุตรคนแรกของอาร์เธอร์ สแตนนัป กับ อีฟลิน เพนน์ฟาเธอร์ บุตรสาวของริชาร์ด เพนน์ฟาเธอร์แห่งโนคีแวน กับ เอมิลี่ บัตเลอร์ ส่วนเอ็ดวาร์ด สแตนนัป และ ฟิลลิป สแตนนัป เป็นลุงของเขา
ลอร์ดสแตนนัปแต่งงานกับเลดี้ ไอลีน บราวน์ บุตรสาวคนโตของจอร์จ บราวน์, มาร์เควสส์แห่งซลิโกและ อากาธา สจ๊วต ฮอดก์สัน หลานสาวของวิลเลียม ฟอร์ตซิท พวกเขาไม่มีบุตรด้วยกัน ไอลีน บราวน์เสียชีวิตในเดือนกันยายน พ.ศ. 2483 อายุ 51 ปี
ปีเตอร์ เบนเน็ต บารอนเบนเน็ตแห่งเอ็ดจ์บาสตันที่ 1
ปีเตอร์ เฟรเดอริก บลักเกอร์ เบนเน็ต บารอนเบนเน็ตแห่งเอ็ดจ์บาสตันที่ 1 () (16 เมษายน พ.ศ. 2423 - 27 กันยายน พ.ศ. 2500) รู้จักกันในชื่อ เซอร์ปีเตอร์ เบนเน็ต ระหว่างปี พ.ศ. 2484-พ.ศ. 2496 เป็นนักธุรกิจชาวอังกฤษและเป็นนักการเมืองพรรคพรรคอนุรักษนิยม
ปีเตอร์ เบนเน็ต เป็นบุตรของเฟรเดอริก ซี. เบนเน็ต กับ แอนนี บลัคเกอร์ เบนเน็ต ได้ศึกษาที่โรงเรียนคิงเอดเวิดส์ และที่มหาวิทยาลัยเบอร์มิงแฮม
ลอร์ดเบนเน็ตแห่งเอ็ดจ์บาสตันแต่งงานกับเอกเนส พัลเมอร์ ลูกสาวของโจเซฟ พัลเมอร์ ลอร์ดเบนเน็ตเสียชีวิตในปี พ.ศ. 2500 อายุได้ 77 ปี แอกเนส ภรรยาม่ายของเขา เสียชีวิตในปี พ.ศ. 2512 พวกเขาทั้งสองอาศัยอยู่ที่ อาร์เดนโคต, ลุตตเรลล์ โรด, โฟร์ โอ๊กส์, ซุตตัน โคลด์ฟิลด์, เบอร์มิงแฮม
เซอร์ฟรานซิส โลว์ บารอนเน็ตที่ 1
เซอร์ฟรานซิส วิลเลียม โลว์ บารอนเน็ตที่ 1 (8 มกราคม พ.ศ. 2395 - 12 พฤศจิกายน พ.ศ. 2472) เป็นนักการเมืองพรรคอนุรักษนิยม เขาแต่งงานกับแมรี โฮลเดนและมีบุตรด้วยกัน 4 คน
วิลเลียม คาเวนดีช มาร์ควิชแห่งฮาร์ธิงตัน
วิลเลียม จอห์น โรเบิร์ต "บิลลี" คาเวนดีช มาร์ควิชแห่งฮาร์ธิงตัน () (10 ธันวาคม พ.ศ. 2460 - 9 กันยายน พ.ศ. 2487) เป็นนักการเมืองชาวอังกฤษ เขาเป็นบุตรชายคนโตของเอ็ดวาร์ด วิลเลียม สเปนเซอร์ คาเวนดีช กับภรรยาของเขา แมรี อลิซ แกสคอยน์-เซซิล เขาเป็นสามีของแคทลีน แอกเนส "คิก" เคนเนดี น้องสาวของประธานาธิบดีในอนาคต จอห์น ฟิตซ์เจอรัลด์ "แจ็ก" เคนเนดี
หม่อมเจ้าสง่างาม สุประดิษฐ์
หม่อมเจ้าสง่างาม สุประดิษฐ์ (พ.ศ. 2400 - 23 เมษายน พ.ศ. 2460 ) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร กับหม่อมแช่ม สุประดิษฐ์ ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าสง่างาม สุประดิษฐ์ ประสูติเมื่อ พ.ศ. 2400 เมื่อท่านเจริญพระชันษาก็ได้เข้ารับราชการ ทรงสมัครเข้าเป็นนายเสือป่าตั้งแต่แรกตั้งกองเสือป่าใน พ.ศ. 2454 และได้รับพระราชทานธงประจำตัวนายหมู่เสือป่าเป็นธงพื้นสีขาว (เพราะประสูติวันจันทร์) ลายกลางเป็นภาพ พราหมณ์แต่งตัว ซึ่งตรงกับพระนามสง่างาม และได้รับตำแหน่งผู้ว่าราชการจังหวัดมีนบุรี โดยมีประกาศแต่งตั้งดังนี้
ประกาศกระทรวงนครบาล
ตั้งเมืองใหม่
"ด้วยทรงพระกรุณาโปรดเกล้าฯ พระราชทานพระบรมราชานุญาตให้รวมท้องแขวงอำเภอคลองสามวา, อำเภอแสนแสบ, อำเภอจีระดับ, แลอำเภอหนองจอก ทั้ง ๔ อำเภอในทุ่งแสนแสบนั้น ยกขึ้นเปนเมืองตั้งใหม่ ณ ตำบลสามแยกคลองสามวากับคลองแสนแสบ รวมอยู่ในมณฑลกรุงเทพฯ พระราชทานนามว่า "เมืองมีนบุรี" แลทรงพระกรุณาโปรดเกล้าฯ ให้หม่อมเจ้าสง่างามเปนข้าหลวงรักษาราชการเมืองตั้งแต่วันที่ ๑ กันยายน รัตนโกสินทร ศก ๑๒๑ เปนต้นไป"
ศาลาว่าการนครบาล
วันที่ ๒๖ สิงหาคม รัตนโกสินทร ศก ๑๒๑
(ลงพระนาม) นเรศวรฤทธิ์
เสนาบดีกระทรวงนครบาล
หม่อมเจ้าสง่างาม ทรงเป็นผู้ว่าราชการจังหวัดมีนบุรี พระองค์แรกและพระองค์เดียว ต่อมาในปี พ.ศ. 2474 จังหวัดมีนบุรีได้ถูกยุบรวมเข้ากับจังหวัดพระนคร เพื่อประหยัดงบประมาณราชการ เนื่องจากปัญหาเศรษฐกิจตกต่ำหลังสงครามโลกครั้งที่ 1
หม่อมเจ้าสง่างาม สุประดิษฐ์ สิ้นชีพิตักษัยเมื่อ 23 เมษายน พ.ศ. 2460 พระชันษา 60 ปี พระราชทานเพลิงพระศพ ณ วัดตรีทศเทพ เมื่อวันที่ 4 พฤษภาคม พ.ศ. 2462
หม่อมเจ้าสง่างาม สุประดิษฐ์ มีพระโอรส-ธิดา ดังนี้
ก๊วนคานทองกับแก๊งพ่อปลาไหล
ก๊วนคานทองกับแก๊งพ่อปลาไหล (ชื่อภาษาอังกฤษ : Spinsters VS Casanovas) เป็นละครโทรทัศน์แนวโรแมนติก-คอมเมดี บทประพันธ์ของ วัตตรา บทโทรทัศน์โดย ต้นรัก กำกับการแสดงโดย อดุลย์ บุญบุตร ผลิตโดย บริษัท มาสเตอร์ วัน วิดีโอ โปรดักชั่น จำกัด ออกอากาศทุกวันศุกร์–อาทิตย์ เวลา 20:15–22:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ทฤษฎี สหวงษ์, สุนิสา เจทท์, วิทยา วสุไกรไพศาล, พรชิตา ณ สงขลา, ธีรเดช เมธาวรายุทธ, รินลณี ศรีเพ็ญ และนักแสดงชั้นนำอีกมากมาย เริ่มตอนแรกวันที่ 13 เมษายน พ.ศ. 2557–16 พฤษภาคม พ.ศ. 2557
ผลิตโดย : บริษัท มาสเตอร์วัน วิดีโอ โปรดักชั่น จำกัด
 บทประพันธ์ : วัตตรา
 บทโทรทัศน์ : ต้นรัก
กำกับการแสดง : อดุลย์ บุญบุตร
ออกอากาศทาง ช่อง 3
เริ่มตอนแรก : 13 เมษายน พ.ศ. 2557
พายุเทวดา
พายุเทวดา เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย ศิวัฒน์ โชติชัยชรินทร์,ฑิฆัมพร ฤทธิ์ธาอภินันท์ จากบทประพันธ์ของ ณพุทธ สุศรีฯ เขียนบทโทรทัศน์โดย วรินทร กำกับการแสดงโดย นิรัตติศัย กัลย์จาฤก ผลิตโดย บริษัท ป๊าสั่งย่าสอน จำกัด ออกอากาศทางสถานีโทรทัศน์สีกองทัพบกช่อง 7
พายุเทวดา จบลงในวันศุกร์ที่ 18 เมษายน พ.ศ. 2557 โดยเป็นการจบอย่างกระทันหัน หลังจากออกอากาศไปได้เพียง 14 ตอนเท่านั้น โดยตัดเอาฉากสำคัญ ๆ หรือฉากใหญ่หลายฉากออก ทำให้กลายเป็นดูไม่รู้เรื่อง ซึ่งก่อนหน้านั้นเหล่านักแสดงในเรื่องก็ได้แสดงความเห็นในเรื่องนี้ผ่านทางเครือข่ายสังคมออนไลน์ โดยมากเป็นการแสดงความไม่เห็นด้วยและเสียความรู้สึก ซึ่งก็ไม่มีคำชี้แจงใด ๆ ออกมาจากทางบริษัทผู้สร้างหรือทางสถานีออกอากาศแต่อย่างใด
ข้าวหมูสับ
ข้าวหมูสับ (; ) เป็นอาหารซึ่งพบได้ทั่วไปในประเทศไต้หวันและตอนใต้ของมณฑลฝูเจี้ยน ประเทศจีน วิธีทำและส่วนผสมแตกต่างกันไปตามท้องที่ แต่รูปลักษณ์เหมือนกัน คือ เป็นข้าวสวยราดหมูสับเคี่ยวซีอิ๊ว
ภาษาจีนสำเนียงกลางเรียกข้าวหมูสับว่า "หลู่โร่วฟั่น" และเรียกน้ำราดว่า "โร่วเจ้า" ()
หนังสือ "ศัพทานุกรม" () ซึ่งเป็นพจนานุกรมจีนสมัยราชวงศ์ฮั่น ระบุว่า คำว่า "หลู่" () แปลว่า เคี่ยว (cooking in thick broth or sauce) และ "หลู่โร่วฟั่น" () มีความหมายตรงตัวว่า ข้าวหน้าหมูเคี่ยว (rice with braised meat)
ชาวไต้หวันนิยมใช้อักษร "魯" แทน "滷" แม้อ่านออกเสียงเหมือนกันว่า "หลู่" และมีความหมายเหมือนกัน แต่อักษรแรกเป็นชื่อเก่าของมณฑลชันตง เป็นเหตุให้มีผู้เสนอว่า ข้าวหมูสับเป็นอาหารจีนแผ่นดินใหญ่ กำเนิดในมณฑลชันตง แต่มาโด่งดังที่ไต้หวัน อย่างไรก็ดี ชาวไต้หวันส่วนมากเชื่อว่า ข้าวหมูสับเป็นอาหารไต้หวันแท้ ๆ
โดยทั่วไป ข้าวหมูสับในไต้หวันทำโดยผัดหมูสับกับหอมซอย ระหว่างผัดจะปรุงรสตามชอบใจไปด้วยก็ได้ เช่น ใส่น้ำตาล พริกไทย หรือพริก ก่อนเคี่ยวกับซีอิ๊วและส่วนผสมอื่น ๆ เสร็จแล้ว ราดหมูกับน้ำลงบนข้าวสวย น้ำราดยังใช้รับประทานกับอาหารอื่นได้ด้วย เช่น บะหมี่ ก๋วยเตี๋ยว ผัก และอาหารไต้หวันอื่น ๆ ซึ่งทำได้ในครัวเรือน
แม้ปัจจุบันข้าวหมูสับเป็นหนึ่งในอาหารประจำชาติและสัญลักษณ์ของไต้หวัน แต่วิธีทำและวัตถุดิบนั้นแตกต่างกันมากในท้องที่ต่าง ๆ เช่น ในภาคใต้มักใช้หมูมีมันน้อย ส่วนในภาคเหนือนิยมหมูติดมัน
นอกจากนี้ ในภาคใต้เรียกข้าวหมูสับว่า "โร่วเจ้าฟั่น" () แปลตรงตัวว่า ข้าวราดน้ำหมู แทนชื่อ "หลู่โร่วฟั่น" ที่ใช้กันทั่วไป และใช้ชื่อ "หลู่โร่วฟั่น" เรียกข้าวราดหมูสามชั้นเคี่ยวแทน ขณะที่ในภาคเหนือเรียกข้าวราดหมูสามชั้นเคี่ยวว่า "ฮงโร่วฟั่น" ()
ในประเทศจีน ข้าวหมูสับก็พบเจอได้ แต่มักรับประทานกับพืชผักหลายชนิดที่ชาวไต้หวันไม่กินกัน เช่น ข้าวโพดอ่อน
เอ็ดเวิร์ด คาเว็นดิช ดยุกที่ 10 แห่งเดวอนเชอร์
เอ็ดเวิร์ด วิลเลียม สเปนเซอร์ คาเว็นดิช ดยุกที่ 10 แห่งเดวอนเชอร์ () หรือรู้จักกันในบรรดาศักดิ์เดิม มาร์ควิสแห่งฮาร์ธิงตัน
เขาเกิดที่ St George in the East, สเตปนีย์, ลอนดอน เป็นบุตรของวิคเตอร์ คาเวนดีช, ดยุกแห่งเดวอนเชียร์ที่ 9 กับภรรยาของเขา อีฟลิน เพตตี-ฟิตซ์มอริซ
น้องสาวของเขา เลดี้ โดโรธี ได้แต่งงานกับนายกรัฐมนตรีสหราชอาณาจักรฮาโรลด์ แมกมิลแลน
ในปี พ.ศ. 2460 เขาได้แต่งงานกับเลดี้ แมรี แกสคอยน์-เซซิล หลานสาวของนายกรัฐมนตรีสหราชอาณาจักรโรเบิร์ต แกสคอยน์-เซซิล มาร์ควิสแห่งซอลสบรีที่ 3 ทั้งคู่มีลูกด้วยกัน 5 คน ได้แก่
สกายร็อคเก็ต (หนังสือการ์ตูน)
สกายร็อคเก็ต () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ เธอปรากฏตัวครั้งแรกในหนังสือการ์ตูนเรื่อง "JLA" ฉบับที่ 61 (กุมภาพันธ์ 2002) และสร้างสรรค์โดย Kurt Busiek และTom Grummett
จอมวายร้ายใช้ชื่อ Skyrocket ปรากฏตัวในชุดตามหนังสือทีวีแอนิเมชั่นการ์ตูน "Super Friends" ฉบับที่ 4 Skyrocket ซึ่งถือกำเนิดรุ่นการ์ตูนกระแสหลักและไม่เพียงแต่ซุเปอร์ฮีโร่วายร้าย แต่เป็นชายชาวอเมริกัน-ยุโรป
พระวรวงศ์เธอ พระองค์เจ้าจิตราภรณ์
พระวรวงศ์เธอ พระองค์เจ้าจิตราภรณ์ (พระนามเดิม: หม่อมเจ้าจิตราภรณ์ นพวงศ์ พ.ศ. 2382 - 2 พฤศจิกายน พ.ศ. 2403) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส พระราชนัดดาในพระบาทสมเด็จพระจอมเกล้าเจ้าอยู่หัว
หม่อมราชวงศ์จิตราภรณ์ นพวงศ์ สมภพเมื่อ พ.ศ. 2382 ในสมัยรัชกาลที่ 3 ขณะนั้น พระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในสมัยรัชกาลที่ 4 จึงได้เป็น หม่อมเจ้า ชั้นหลานหลวง พระองค์เป็นพระราชนัดดาพระองค์แรกในพระบาทสมเด็จพระจอมเกล้าเจ้าอยู่หัว ทรงได้รับโปรดเกล้าฯ ให้เฉลิมพระยศเป็น "พระวรวงศ์เธอ พระองค์เจ้าจิตราภรณ์" เมื่อวันที่ 27 พฤศจิกายน พ.ศ. 2396 สิ้นพระชนม์ในรัชกาลที่ 4 เมื่อวันที่ 2 พฤศจิกายน พ.ศ. 2403 พระชันษา 21 ปี พระราชทานเพลิงพระศพ ณ วัดบวรนิเวศวิหาร วันที่ 18 มกราคม พ.ศ. 2404
พระวรวงศ์เธอ พระองค์เจ้าจิตราภรณ์ เสกสมรสกับหม่อมนกแก้ว นพวงศ์ ณ อยุธยา โดยพระโอรสและพระธิดาในพระองค์เจ้าจิตราภรณ์นี้ ตามราชประเพณีแล้วต้องดำรงยศชั้นหม่อมราชวงศ์ แต่พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้ดำรงพระยศชั้นหม่อมเจ้า ดังนี้
เอาเออร์แมน (ริค ไทเลอร์)
เฮาร์แมน (ริค ไทเลอร์) () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Roy Thomas ,Dann Thomas และTodd McFarlane ปรากฎตังครั้งแรกในหนังสือการ์ตูนเรื่อง Infinity Inc. ฉบับที่ 20 เป็นลูกชายของเฮาร์แมนดั้งเดิม
ซูเปอร์เกิร์ล (เชอร์ เอล)
ซูเปอร์เกิร์ล มีชื่อจริงว่า เชอร์ เอล () เป็นลูกสาวที่ถูกกล่าวหาของซูเปอร์แมน เธอปรากฏตัวครั้งแรกในหนังสือการืตูนเรื่อง "Superman the 10 Cent Adventure" ฉบับที่ 1 (ค.ศ. 2003) สร้างสรรค์โดย Steven Seagle และScott McDaniel
ซูเปอร์แมน (พิภพ-สอง)
ซูเปอร์แมนแห่งพิภพ-สอง () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ ปรากฏตัวครั้งแรกในหนังสือการ์ตูนเรื่อง "Justice League" Vol 1. ฉบับที่ 73 (สิงหาคม 1969) เขาเป็นรุ่นของซูเปอร์ฮีโร่ชาวดาวคริปตัน ความเป็นจริงทางเลือกที่เรียกว่าพิภพสอง ซึ่งแตกต่างจากที่เป็นที่นิยมมากขึ้นในพิภพหนึ่ง
สมเด็จพระมหาวีรวงศ์
สมเด็จพระมหาวีรวงศ์ เป็นราชทินนามของสมเด็จพระราชาคณะรูปหนึ่งในฝ่ายธรรมยุติกนิกาย
ในรัชสมัยพระบาทสมเด็จพระมงกุฎเกล้าเจ้าอยู่หัว ได้ทรงถวายสมณุตมาภิเษกตั้งพระเจ้าบรมวงศ์เธอ กรมหลวงวชิรญาณวโรรส สมเด็จพระราชาคณะเจ้าคณะใหญ่คณะธรรมยุต ขึ้นเป็นสมเด็จพระเจ้าบรมวงศ์เธอ กรมพระยา ดำรงตำแหน่งสกลมหาสังฆปริณายกตั้งแต่ปี พ.ศ. 2453 นับแต่นั้นก็ยังไม่มีพระเถระรูปใดในฝ่ายธรรมยุติกนิกาย ได้ดำรงสมณศักดิ์ชั้นสมเด็จพระราชาคณะ เนื่องจากสมเด็จกรมพระยาวชิรญาณวโรรสยังดำรงตำแหน่งเจ้าคณะใหญ่คณะธรรมยุตอยู่ พระบาทสมเด็จพระมงกุฎเกล้าเจ้าอยู่หัวจึงทรงพระราชดำริจะตั้งพระพิมลธรรม (ยัง เขมาภิรโต) วัดโสมนัสวิหาร เป็นสมเด็จพระราชาคณะชั้นเจ้าคณะใหญ่ผู้ช่วยคณะธรรมยุติกนิกาย สมเด็จกรมพระยาวชิรญาณวโรรสได้ทรงนิพนธ์ราชทินนามถวายว่าสมเด็จพระธรรมวีรวงศ์ แต่พระพิมลธรรมกลับไม่ค่อยชอบ สมเด็จกรมพระยาวชิรญาณวโรรสจึงทรงแก้ไขใหม่เป็น สมเด็จพระมหาวีรวงศ์ และเป็นธรรมเนียมสืบมาให้ถวายเฉพาะแก่สมเด็จพระราชาคณะฝ่ายธรรมยุตที่ชำนาญด้านการเทศนา
สมเด็จพระมหาวีรวงศ์ มีฐานานุศักดิ์ตั้งฐานานุกรมได้ 10 รูป ดังนี้
ปัจจุบันมีพระเถระได้รับสมณศักดิ์ที่สมเด็จพระมหาวีรวงศ์รวมทั้งสิ้น 7 รูป ดังนี้
เรดทอร์นาโด
เรดทอร์นาโด () เป็นตัวละครแอนดรอยด์ซูเปอร์ฮีโร่ในหนังสือคอมิกส์อเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย การ์ดเนอร์ ฟ็อกซ์ (Gardner Fox) และ ดิ๊ก ดิลลิน (Dick Dillin) ปรากฏตัวครั้งแรกใน "Justice League of America" ฉบับที่ 64 (สิงหาคม 1968) 
โดยเขาเป็นตัวละครที่ใช้ชื่อเรดทอร์นาโดต่อจาก มา ฮังเกล ซึ่งเคยปรากฏตัวและใช้ชื่อนั้นมาก่อนในยุคโกลเด้นเอจ
เรดทอร์นาโดเป็นหนึ่งในสมาชิกของจัสติซลีกที่เป็นที่รู้จักกันในวงกว้าง ตัวละครนี้ได้ถูกนำมาปรับใช้ในสื่อหลายรูปแบบ เช่น แอนิเมชั่นซีรีส์เรื่อง จัสติซลีก อันลิมิเตต (2004-2006), แอนิเมชั่นซีรีส์เรื่อง (2008-2011), ซีรีส์โทรทัศน์ฉบับคนแสดง เรื่อง ซูเปอร์เกิร์ล และเกม DC Universe Online (DCUO)
ตัวละครเรดทอร์นาโดที่เป็นแอนดรอยด์นั้นสร้างสรรค์โดย การ์ดเนอร์ ฟ็อกซ์ และ ดิ๊ก ดิลลิน เขาปรากฏตัวครั้งแรกใน "Justice League of America" ฉบับที่ 64 (สิงหาคม 1968)
โดยตัวละครนี้ใช้ชื่อเรดทอร์นาโดต่อจาก มา ฮังเกล ตัวละครซูเปอร์ฮีโร่หญิงที่เคยปรากฏตัวมาก่อนใน "All-American Comics" ปี 1939 และเริ่มใช้ชื่อนั้นในปี 1940
เรดทอร์นาโดในปี 1968 เป็นแอนดรอยด์ที่มีความรู้สึก สามารถสร้างลมพายุทอร์นาโดได้ โดยวายร้ายชื่อ ทู มอร์โรว์ 
ได้สร้างขึ้นเขาทดแทนเรดทอร์นาโดรุ่นดั้งเดิมที่เป็นสมาชิกของทีมจัสติซโซไซตี้ออฟอเมริกาในจักรวาล Earth-2
เพื่อให้แทรกซึมเข้าทำลายทีม แต่เนื่องจากเขามีความรู้สึกนึกคิดเป็นของตัวเองและมีจิตสำนึกใฝ่ดี เขาจึงเลือกที่จะร่วมมือช่วยเหลือทีมนั้นแทน ภายหลังเขาได้ข้ามมิติมายัง Earth-1
และเข้าเป็นสมาชิกของทีมจัสติซลีกออฟอเมริกา โดยเขามีร่างมนุษย์ที่ใช้ชื่อว่า จอห์น สมิท และเขายังใช้ชีวิตแบบมนุษย์อีกด้วย
ปี 1981 การ์ดเนอร์ ฟ็อกซ์ ได้เสริมประวัติให้เรดทอร์นาโดมีความเชื่อมโยงกับตัวละครที่ชื่อ อัลทูน ซึ่งเคยปรากฏตัวใน "Mystery in Space" ฉบับที่ 61 (สิงหาคม 1960)
โดยตัวละครนี้เป็นเอเลี่ยนพลังงานลมมีชีวิตจากดาวแรนน์ที่พยายามจะพิชิตโลก กระทั่งได้พบกับจัสติซลีกแล้วเปลี่ยนความคิดมาใช้พลังในทางที่ดี ซึ่งกระบวนการคิดนี้ทำให้เขาแยกร่างออกเป็น
ทอร์นาโดไทแรนต์ (ฝ่ายร้าย) และ ทอร์นาโดแชมป์เปี้ยน (ฝ่ายดี) หลังจากจัสติซลีกปราบทอร์นาโดไทแรนต์ได้แล้ว ทอร์นาโดแชมป์เปี้ยนก็ข้ามมิติไปที่ Earth-2 และถูกวายร้ายชื่อ ทู มอร์โรว์
จับตัวมาใส่ในซูเปอร์แอนดรอยด์ที่ชื่อว่า เรดทอร์นาโด โดยกระบวนการรวมร่างเข้ากับแอนดรอยด์ทำให้เขาสูญเสียความทรงจำก่อนเป็นเรดทอร์นาโดไป
เรดทอร์นาโดมีบทบาทในจักรวาลดีซีคอมิกส์ตลอดมา ยกตัวอย่างเช่น ในช่วงเหตุการณ์ Crisis on Infinite Earths ร่างแอนดรอยด์ของเขาถูกทำลายและเขาได้กลายเป็น "จิตวิญญาณแห่งลม",
หลังจากเหตุการณ์ Crisis on Infinite Earths เขาก็ได้เข้าร่วมทีมเดอะเลย์เม็น (ไพรมอลฟอร์ซ), หลังจากยุติบทบาทในทีมเดอะเลย์เม็น เขาก็กลับมามีบทบาทอีกครั้งในฐานะพี่เลี้ยงของทีมยังจัสติซและผู้ประสานงานกับจัสติซลีก เป็นต้น
หลังจากการรีบูทจักรวาลใหม่เป็น New 52 ในปี 2011 ตัวละครเรดทอร์นาโดก็ถูกเปลี่ยนให้เป็นชื่อของแอนดรอยด์เพศหญิงที่มีบทบาทใน Earth 2 
ส่วนตัวละครเรดทอร์นาโดที่เป็นแอนดรอยด์เพศชายในจักรวาลหลักนั้นได้มีการกล่าวถึงใน "Justice League" ชุดที่ 2 ฉบับที่ 16 (มีนาคม 2013) , ปรากฏใน "Justice League" ชุดที่ 2 ฉบับที่ 26 (กุมภาพันธ์ 2014) ในสภาพที่ยังไม่สมบูรณ์ 
และปรากฏตัวอย่างเป็นทางการใน "Legends of Tomorrow" ฉบับที่ 2 (มิถุนายน 2016)
หม่อมเจ้าประสบศรีจิรประวัติ จิรประวัติ
พันตรี หม่อมเจ้าประสบศรีจิรประวัติ จิรประวัติ (17 พฤศจิกายน พ.ศ. 2444 - 19 พฤศจิกายน พ.ศ. 2483) เป็นพระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าประวาศสวัสดี จิรประวัติ (โสณกุล) และเป็นพระนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าประสบศรีจิรประวัติ จิรประวัติ ประสูติเมื่อวันที่ 8 พฤศจิกายน พ.ศ. 2444 เป็นพระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าประวาศสวัสดี จิรประวัติ
หม่อมเจ้าประสบศรีจิรประวัติ จิรประวัติ มีพระอนุชาร่วมพระบิดาและพระมารดา 3 พระองค์ ดังนี้นอกจากนี้ พระเชษฐภคินีและพระเชษฐาร่วมพระบิดา แต่ต่างพระมารดา 2 พระองค์ ดังนี้
เมื่อหม่อมเจ้าประสบศรีจิรประวัติ ราชองครักษ์ประจำพระองค์ของพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี มียศที่พันตรี หม่อมเจ้าประสบศรีจิรประวัติทรงเป็นราชองครักษ์ที่ได้รับการไว้วางพระราชหฤทัยมาก และได้โดยเสด็จตามพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินีไปทุกหนทุกแห่ง แม้กระทั่งเสด็จพระราชดำเนินประพาสยุโรปประมาณเจ็ดเดือนครึ่ง หม่อมเจ้าประสบศรีจิรประวัติก็ได้โดยเสด็จและคอยบันทึกเหตุการณ์ต่างๆ ไว้โดยตลอด
ในเหตุการณ์การปฏิวัติสยาม พ.ศ. 2475 หม่อมเจ้าประสบศรีจิรประวัติก็ได้ถวายการอารักขาพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินีอยู่ที่วังไกลกังวล ซึ่งพระองค์ยังได้ถวายการอารักขาพระบาทสมเด็จพระปกเกล้าเจ้าอยู่หัว เสด็จพระราชดำเนินสู่สงขลาพร้อมกับสมเด็จพระนางเจ้ารำไพพรรณี พระบรมราชินี สมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ พระเจ้าวรวงศ์เธอ พระองค์เจ้าอาภาพรรณี พระวรวงศ์เธอ พระองค์เจ้าวรานนท์ธวัช หม่อมเจ้ากมลาลีสาณ ชุมพล หม่อมเจ้าครรชิตพล อาภากร หม่อมเจ้านันทิยาวัด สวัสดิวัตน์ หม่อมเจ้าเศรษฐพันธ์ จักรพันธุ์ และหลวงศักดิ์นายเวร (มหาดเล็ก) โดยมี นายเรือเอก หลวงปริยัตินาวายุทธ ร.น. (ราชองครักษ์) เป็นผู้บังคับการเรือ มีพลประจำเรือพร้อมทหารรักษาวัง อีก 6-7 นาย และ ปืนเล็กกลไปด้วย จากนั้นในช่วงหัวค่ำ เรือศรวรุณก็ออกเดินทางไปยังสงขลา
หม่อมเจ้าประสบศรีจิรประวัติ จิรประวัติ สิ้นชีพิตักษัยเมื่อ 19 พฤศจิกายน พ.ศ. 2483 พระชันษา 39 ปี
มิสเตอร์แสบร้ายเกินพิกัด
มิสเตอร์แสบร้ายเกินพิกัด () เป็นภาพยนตร์ตลกแนวอเมริกัน สร้างโดยอิลลูมิเนชั่น เอ็นเตอร์เทนเมนต์ จัดจำหน่ายโดยยูนิเวอร์แซลสตูดิโอส์ ออกฉายในสหรัฐอเมริกาเมื่อวันที่ 9 กรกฎาคม ค.ศ. 2010 เป็นภาพยนตร์เรื่องแรกของอิลลูมิเนชั่น เอ็นเตอร์เทนเมนต์
ภาพยนตร์ทำรายได้ 543 ล้านดอลลาร์สหรัฐ ต่อรายได้ 69 ดอลลาร์สหรัฐ ภาพยนตร์ภาคต่อได้แก่ "มิสเตอร์แสบร้ายเกินพิกัด 2" (2013), "มินเนียน" (2015) และ "มิสเตอร์แสบร้ายเกินพิกัด 3" (2017)ภาพยนตร์ภาคต่อ "มิสเตอร์แสบร้ายเกินพิกัด 2" ฉายที่อเมริกาในวันที่ 3 กรกฎาคม ค.ศ. 2013 โดยมีทีมงานเดียวกันกับภาคแรก ศัตรูตัวใหม่ได้แก่ เอดูอาร์โด เปเรซ/เอล มาโช
ซูบารุ บาฮา
Subaru Baja เป็นรถประเภท coupé utility (pickup), ขับเคลื่อนสี่ล้อ , 4-ประตู , เริ่มขึ้นสายการผลิตในปี 2002 ถึงปี 2006 โดย ซูบารุ เริ่มทำตลาดตั้งแต่ปี 2003 จนถึงปี 2006 .Baja เป็นรถที่ใช้แพลทฟอร์เดียวกันกับ Subaru Legacy Outback , Subaru Baja วางตลาดในประเทศสหรัฐอเมริกา แคนาดา และ ชิลี
มินเนียน
มินเนียน () เป็นภาพยนตร์แนวตลกของ อิลลูมิเนชั่น เอ็นเตอร์เทนเมนต์ โดยเป็นภาพยนตร์ปฐมบท/สปินออฟ ของภาพยนตร์เรื่อง "มิสเตอร์แสบร้ายเกินพิกัด" (2011) และ "มิสเตอร์แสบร้ายเกินพิกัด 2" (2013) เขียนเรื่องโดย ไบรอัน ลินช์ กำกับโดยปิแอร์ คอฟฟินและไคล์ บัลดา และ อำนวยการสร้างโดย คริส เมเลแดนดรีและเจเน็ต เฮย์เล่ย์ นำพากย์โดย ซานดรา บุลล็อก ในบท สการ์เล็ต โอเวอร์คิลล์ และ จอน แฮมม์ ในบทสามีของสการ์เล็ต เฮิร์บ โอเวอร์คิลล์ มีกำหนดฉายในสหรัฐอเมริกาวันที่ 10 กรกฎาคม ค.ศ. 2015 และมีกำหนดในประเทศไทยวันที่ 9 กรกฎาคม ค.ศ. 2015 โดยที่ภาพยนตร์เรื่องนี้ถูกกล่าวถึงครั้งแรกหลังจบช่วงเครดิตในภาพยนตร์ "มิสเตอร์แสบร้ายเกินพิกัด 2"
มินเนียน สิ่งมีชีวิตเซลล์เดียว ตัวสีเหลือง พวกเขาวิวัฒนาการขึ้นมาจากเซลล์เล็กๆ เพียงเซลล์เดียวตั้งแต่อดีตกาล พวกเขาทั้งเล็ก แถมมีนิสัย และรูปแบบการใช้ชีวิตที่แตกต่างกัน แต่สิ่งหนึ่งที่พวกเขามีเหมือนกัน คือพวกเขาต้องการรับใช้จอมวายร้ายสุดแสบทุกราย แต่ให้หลังจากการทำลายหัวหน้าของพวกเขาสารพัด ไม่ว่าจะเป็น ทีเร็กซ์ เจงกีส ข่าน นโปเลียน และแดรกคูลา พวกเขาตัดสินใจที่จะหลีกหนีความวุ่นวายและทำให้หายไปจากโลกนี้ด้วยการไปใช้ชีวิตตามลำพังที่แอนตาร์กติกา
แต่พวกเขากลับพบว่า เมื่อไปใช้ชีวิตแบบนั้นมันทำให้พวกเขาไม่มีความสุขในชีวิตเลย ในปี 1968 (42 ปี ก่อนพบเฟลูเนียส กรู) เควิน หนึ่งในมินเนียนได้ตัดสินใจที่จะออกเดินทางค้นหาจอมวายร้ายเพื่อคืนความสุขให้กับพวกมินเนียนอีกครั้ง เขาตัดสินใจรวมทีมกับ สตวร์ท มินเนียนแรกหนุ่ม และ บ็อบ เด็กน้อยผู้น่ารัก เพื่อร่วมออกเดินทางในครั้งนี้ด้วย จนกระทั่งไปพบกับ สการ์เล็ต โอเวอร์คิลล์ (ซานดรา บุลล็อก) จอมวายร้ายหญิงยอดนิยมในยุคนั้นภายในงานชุมนุมจอมวายร้าย 1968 สการ์เล็ต ตัดสินใจจ้างทั้งสามคนเข้าทำงานในฐานะลูกสมุนใหม่ แต่ความปั่นป่วนของลูกสมุนชุดนี้ ทำให้สการ์เล็ตแอบวางแผนอะไรบางอย่างโดยที่พวกเขาไม่รู้ในระหว่างการเดินทางรอบโลกจนกระทั่งถึงที่หมายสุดท้ายคือ ลอนดอน ที่ๆ พวกเขาจะได้รับใช้สการ์เล็ตในครั้งสุดท้าย ก่อนจะถูกฆ่าล้างเผ่าพันธุ์จนสิ้นซาก"มินเนียน" ทำรายได้ไปแล้วกว่า 1,150 ล้านดอลลาร์สหรัฐ เป็นภาพยนตร์แอนิเมชันที่ทำรายได้สูงสุดประจำปี ค.ศ. 2015 และเป็นภาพยนตร์แอนิเมชันที่ไม่ได้สร้างโดยค่ายเดอะวอลต์ดิสนีย์ที่ทำรายได้สูงสุด ปัจจุบันอยู่ในอันดับที่ 2 ของภาพยนตร์แอนิเมชันที่ทำเงินสูงสุด และอันดับที่ 13 ของภาพยนตร์ที่ทำเงินสูงสุด
"มินเนียน" ได้รับรางวัลพีเพิลส์ชอยส์ (People's Choice Awards) ปี ค.ศ. 2016 สาขาภาพยนตร์ครอบครัวยอดเยี่ยม (Favorite Family Film)
ในเดือนมกราคม ค.ศ. 2017 มีการประกาศภาคต่อของ "มินเนียน" โดยใช้ชื่อว่า "Minions 2" และมีกำหนดเข้าฉายวันที่ 3 กรกฎาคม ค.ศ. 2020
การเสนอตัวเป็นเจ้าภาพโอลิมปิกฤดูหนาว 2014
การเสนอตัวเป็นเจ้าภาพกีฬาโอลิมปิกฤดูหนาว 2014 และพาราลิมปิกฤดูหนาว 2014 เป็นการเสนอตัวและคัดเลือกเจ้าภาพสำหรับการแข่งขันโอลิมปิกฤดูหนาว ครั้งที่ 22 และการแข่งขันพาราลิมปิกฤดูหนาว ครั้งที่ 11 โดยจะทำการคัดเลือก 3 เมืองที่ขอรับเป็นเจ้าภาพ ในวันที่ 22 มิถุนายน พ.ศ. 2549 เพื่อเข้าไปตัดสินคัดเลือกหาเจ้าภาพในรอบสุดท้าย ที่การประชุมคณะกรรมการโอลิมปิกสากล สมัยที่ 119 ในวันที่ 4 กรกฎาคม พ.ศ. 2550 ที่กรุงกัวเตมาลาซิตี ประเทศกัวเตมาลา
โดย 3 เมืองสุดท้ายที่ได้รับคัดเลือกเพื่อไปตัดสินในรอบสุดท้าย ได้แก่
การเสนอตัวเป็นเจ้าภาพกีฬาโอลิมปิกฤดูหนาว 2014 และพาราลิมปิกฤดูหนาว 2014 มีเมื่องที่เสนอตัวเป็นเจ้าภาพทั้งหมด 7 เมือง จากการอนุมัติของคณะกรรมการโอลิมปิกแห่งชาติ ของแต่ละประเทศ ได้แก่
การเสนอตัวเป็นเจ้าภาพกีฬาโอลิมปิกฤดูหนาว 2014 และพาราลิมปิกฤดูหนาว 2014 มีเมืองที่ขอเสนอตัวเป็นเจ้าภาพอีกหลายเมือง แต่ไม่ผ่านการอนุมัติของคณะกรรมการโอลิมปิกแห่งชาติ ของแต่ละประเทศ ได้แก่
พระราม (หนังสือการ์ตูน)
พระราม () เป็นตัวละครที่มาจากร่างอวตารแห่งเทพฮินดู พระราม เผยแพร่ในหนังสือการ์ตูนชุดของสำนักพิมพ์ดีซีคอมิกส์ ปรากฏตัวครั้งแรกในหนังสือการ์ตูนเรื่อง "Wonder Woman" ฉบับที่ 148 ซีรีส์ 2 (กันยายน 1999) สร้างสรรค์โดย Eric Luke และYanick Paquette
เรนโบว์เกิร์ล
เรนโบว์เกิร์ล () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ ปรากฏตัวครั้งแรกในหนังสือการ์ตูนเรื่อง "Adventure Comics" ฉบับที่ 309 (มิถุนายน 1963) ปรากฏตัวครั้งที่ 2 ของเธอเป็น 25 ปีต่อมาใน "Who's Who in the Legion of Super-Heroes" ฉบับที่ 5 ในสังคม เธอไม่ได้ปรากฏตัวอีกครั้งเกือบ 20 ปีจนกระทั่งใน "Action Comics" ฉบับที่ 862 เป็นสมาชิกของLegion of Substitute Heroes องค์กรวีรบุรุษวัยรุ่นที่มีอยู่หนึ่งพันปีในอนาคต
กีฬาเยาวชนแห่งชาติ ครั้งที่ 30
กีฬาเยาวชนแห่งชาติ ครั้งที่ 30 () หรือ ศรีสะเกษเกมส์ เป็นการจัดการแข่งขันกีฬาเยาวชนแห่งชาติครั้งที่ 30 โดยจังหวัดศรีสะเกษเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด จัดขึ้นระหว่างวันที่ 13-23 มีนาคม พ.ศ. 2557
ตราสัญลักษณ์การแข่งขันกีฬาเยาวชนแห่งชาติ ครั้งที่ 30 เป็นรูปปรางค์กู่ ตราประจำจังหวัดศรีสะเกษ ที่อยู่บนนาคราช เป็นรูปลายกนก สื่อถึงการปกป้อง ความอุดมสมบูรณ์ พร้อมกับมีรูปเด็กชูมืออยู่ทั้ง 2 ข้าง ตรงกลางเป็นเครื่อง หมายของ การกีฬาแห่งประเทศไทย ล้อมรอบด้วยดอกลำดวน ดอกไม้ประจำจังหวัดศรีสะเกษ
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 30 ออกแบบมาสคอตเป็นรูปกูปรี สัตว์พื้นเมืองของศรีสะเกษ ให้ชื่อว่า “น้องกูปรี” เป็นชาย มือข้างซ้ายถือคบเพลิง และ “น้องลำดวน” เป็นหญิง มือทั้ง 2 ข้างกางถือพู่เชียร์ไว้ในมือ โดยออกแบบให้มีลักษณะร่าเริง เป็นมิตร สวมเสื้อสีขาว แทนความบริสุทธิ์ ยุติธรรม ในการตัดสินและแข่งขันอย่างขาวสะอาด ด้วยความสามัคคี
เรเซอร์เรคชั่นแมน
เรเซอร์เรคชั่นแมน () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Andy Lanning ,Dan Abnett และJackson Guice ตัวละครที่มีพลังของตนเองฟื้นคืนชีพ และกับคนที่เขาได้รับการคืนชีพมหาอำนาจที่แตกต่างกันว่ามีความสัมพันธ์กับการตายของเขา
เวฟไรเดอร์ (หนังสือการ์ตูน)
เวฟไรเดอร์ () เป็นตัวละครในหนังสือการ์ตูนชุดของสำนักพิมพ์ดีซีคอมิกส์ นักท่องกาลเวลาที่ถูกกลืนไปกับกระแสเวลา ปรากฏตัวครั้งแรกในหนังสือการ์ตูนเรื่อง "Armageddon 2001" ฉบับที่ 1 (พฤษภาคม 1991) และสร้างสรรค์โดย Archie Goodwin และDan Jurgens
โชว์แชมเปียน
โชว์แชมเปียน () คือ รายการเพลง ของเกาหลีใต้ ออกอากาศทุก ๆ วันพุธ เวลา 19.00 น. ตามเวลาท้องถิ่นในประเทศเกาหลีใต้ ที่ Bitmaru Broadcasting Center ใน อิลซาน โดยสถานี MBC Music. โดยมีคิมชินยองเป็นพิธีกรหลัก และอาจมีศิลปิน, นักแสดงมาเป็นพิธีกรรับเชิญ.
รายการจะนำพิธีกร, ศิลปิน, และผู้ชมร่วมเป็นหนึ่งในการเลือก “เดอะ แชมเปียน” ของอุตสาหกรรมวงการเพลง. นอกจากนี้รายการยังนำเสนอเพลงใหม่, เพลงที่กำลังเป็นกระแส, และศิลปินหน้าใหม่ที่ดีที่สุดประจำสัปดาห์.
รายการจะเป็นการรวมรายการ 2 แบบไว้ด้วยกันประกอบด้วย รายการแสดงขแงศิลปิน และรายการสัมภาษณ์ศิลปิน เป็นการรวมกันของรายการเพลง และรายการวาไรตี้.
ในปี 2013, โปรดิวเซอร์ตัดสินใจว่ารายการเพลงประจำสัปดาห์ ควรเปลี่ยนจากการบันทึกเทปล่วงหน้า เป็นแบบการแสดงสดแทน, และจะมีการเริ่มใช้ตั้งแต่วันที่ 30 มกรา เป็นต้นไป.
รายการโชว์แชมเปียนจะเลือกเพลง 10 อันดับแรกของแต่ละสัปดาห์และหาผู้ชนะประจำสัปดาห์โดยหลักเกณฑ์ดังนี้:
เพลงที่ได้อันดับ 1 ในชาร์ตจะถูกเรียกว่า “Champion Song”. ในอีกด้านหนึ่ง, ดาราที่มีประเด็นร้อนแรงที่สุดจะเรียกว่า “Issue Champion”, ส่วนศิลปินหน้าใหม่จะเรียกว่า “Rookie Champion”. ในช่วง “Rookie Survival” ได้รับความสนใจอย่ายิ่ง เพราะผู้ชมจะเป็นผู้ให้คะแนนระหว่างการถ่ายทอดสดเอง.
ในวันที่ 4 กันยายน 2012 การจัดอันดับของรายการแบบเก่าได้ถูกยกเลิกไป.
ในปี 2013, รายการได้เปลี่ยนเกณฑ์การให้คะแนนใหม่, ซึ่งมีผลต่อการตัดสิน "Champion Song" โดยการจัดอันดับแบบนี้จะเริ่มตั้ง 30 มกราคม.
ในปี 2017, รายการได้เปลี่ยนเกณฑ์การให้คะแนนใหม่อีกครั้ง, โดยมีเกณฑ์ดังนี้
เดอะวอร์ลอร์ด (หนังสือการ์ตูน)
เดอะวอร์ลอร์ด เป็นตัวละครจอมดาบ และเวทมนตร์ในหนังสือการ์ตูนชุดของสำนักพิมพ์ดีซีคอมิกส์ ซีรีส์ตัวละครที่มียศปรากฏตัวครั้งแรกใน "1st Issue Special" ฉบับที่ 8 (พฤศจิกายน ค.ศ. 1975) และสร้างสรรค์โดย Mike Grell
การลงประชามติว่าด้วยสถานภาพของไครเมีย พ.ศ. 2557
การลงประชามติว่าด้วยสถานภาพของไครเมียจัดขึ้นเมื่อวันที่ 16 มีนาคม 2557 โดยสภานิติบัญญัติไครเมีย ตลอดจนรัฐบาลท้องถิ่นเซวัสโตปอล ซึ่งทั้งสองเป็นเขตการปกครองหนึ่งของประเทศยูเครน การลงประชามตินี้ถามประชาชนของทั้งสองเขตว่า คุณจะรวมไครเมียกับรัสเซียเป็นส่วนหนึ่งของสหพันธรัฐรัสเซีย หรือคุณต้องการฟื้นฟูรัฐธรรมนูญยูเครนปี 2535 และสถานภาพของไครเมียโดยเป็นส่วนหนึ่งของยูเครน ตัวเลือกที่มีอยู่นั้นไม่รวมการรักษาสถานะเดิมของไครเมียและเซวัสโตปอลขณะที่จัดการลงประชามติ นักวิจารณ์หลายคนแย้งว่า ทั้งสองตัวเลือกล้วนส่งผลให้เกิดเอกราชโดยพฤตินัย
หลังการลงมติ ทางการชี้ว่า ผู้ออกเสียงกว่า 96% สนับสนุนตัวเลือกเข้าร่วมกับประเทศรัสเซีย โดยมีผู้มาใช้สิทธิกว่า 80% มีรายงานว่า บุคคลสามารถออกเสียงลงคะแนนได้หลายครั้งและบุคคลออกเสียงลงคะแนนได้แม้บุคคลนั้นไม่ได้เป็นชาวไครเมีย โดยมีผู้มาใช้สิทธิเกิน 100% ในบางพื้นที่
วันที่ 17 มีนาคม รัฐสภาไครเมียและนครเซวัสโตปอลออกคำประกาศอิสรภาพไครเมียและเซวัสโตปอล แสดงความตั้งใจเข้าร่วมกับประเทศรัสเซียในระหว่างผลสนับสนุนในการลงประชามติ
โลกตะวันตกประณามการลงประชามตินี้อย่างกว้างขวางในเรื่องความชอบธรรมและเหตุการณ์แวดล้อม สหภาพยุโรป สหรัฐอเมริกาและอีกหลายชาติประณามการตัดสินใจจัดการลงประชามติ มาฮ์จิสชาวตาตาร์ไครเมีย สมาคมทางการเมืองอย่างไม่เป็นทางการของชาวตาตาร์ไครเมีย เรียกร้องการคว่ำบาตรการลงประชามตินี้ คณะมนตรีความมั่นคงแห่งสหประชาชาติไม่สามารถผ่านข้อมติในการประกาศให้การลงประชามตินี้ไม่สมบูรณ์ เพราะประเทศรัสเซียใช้สิทธิยับยั้งในฐานะสมาชิกถาวรของคณะมนตรีฯ สมาชิกสิบสามประเทศลงมติเห็นชอบข้อมติ และหนึ่งประเทศงดออกเสียง
สาธารณรัฐไครเมียประกาศเอกราชจากประเทศยูเครนในวันรุ่งขึ้น โดยเริ่มแสวงการรับรองจากองค์การสหประชาชาติ และร้องขอเข้าร่วมกับสหพันธรัฐรัสเซีย ในวันเดียวกัน ประเทศรัสเซียรับรองว่าไครเมียเป็นรัฐเอกราช
มิสเตอร์แสบร้ายเกินพิกัด (แฟรนไชส์)
มิสเตอร์แสบร้ายเกินพิกัด () เป็นภาพยนตร์ชุดแนวตลกอเมริกัน อำนวยการสร้างโดย อิลลูมิเนชั่น เอ็นเตอร์เทนเมนต์ จัดจำหน่ายโดย ยูนิเวอร์แซลสตูดิโอส์ มิสเตอร์แสบร้ายเกินพิกัด ประกอบด้วย ภาพยนตร์ยาว 4 เรื่อง และภาพยนตร์สั้น 6 เรื่อง ตัวละครหลักได้แก่ เฟลูเนียส กรู, มินเนียน และลูกเลี้ยง 3 คน ได้แก่ มาร์โก, แอ็กเนส และ เอดิธ มีสถานที่จำลอง ชื่อว่า
"มิสเตอร์แสบร้ายเกินพิกัด" เป็นภาพยนตร์เรื่องแรกของ อิลลูมิเนชั่น เอ็นเตอร์เทนเมนต์ กำกับโดย Pierre Coffin และ Chris Renaud ทำรายได้ 543 ล้านดอลลาร์สหรัฐ งบประมาณ 69 ล้านดอลลาร์สหรัฐตัวละครหลักได้แก่ กรู มาร์โก แอ็กเนส เอดิธ ดร.เนฟาริโอ มิเนียน ส่วนตัวร้ายคือ เวกเตอร์
ภาพยนตร์ภาคต่อ "มิสเตอร์แสบร้ายเกินพิกัด 2" ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013 โดยมีทีมงานเดียวกันกับภาคแรก ศัตรูตัวใหม่ได้แก่ เอดูอาร์โด เปเรซ/เอล มาโช
ภาพยนตร์เรื่องนี้ เน้นมินเนียนเป็นตัวเอก กำหนดออกฉายในโรงภาพยนตร์ในปี ค.ศ. 2015 เขียนเรื่องโดย Brian Lynch กำกับโดย Pierre Coffin และ Kyle Balda และ อำนวยการสร้างโดย Chris Meledandri และ Janet Healey ภาพยนตร์เรื่องนี้ถูกกล่าวถึงหลังจบช่วงเครดิตในภาพยนตร์ มิสเตอร์แสบร้ายเกินพิกัด 2
ภาพยนตร์ภาคต่อ "มิสเตอร์แสบร้ายเกินพิกัด 3" กำหนดฉายวันที่ 30 มิถุนายน ค.ศ. 2017
ภาพยนตร์สั้น 3 เรื่องที่ออกฉายในปี ค.ศ. 2010 ได้แก่ "โฮมเมกโอเวอร์", "โอเรียนเตชันเดย์" และ "บานาน่า" และอีก 3 เรื่อง ที่ออกฉายในปี ค.ศ. 2013 ได้แก่ "พับพี", "แพนิกอินเดอะเมลรูม" และ "เทรนนิงเวลส์" นอกจากนี้ยังมีภาพยนตร์สั้นเกี่ยวกับมินเนียน จะออกฉายในปี ค.ศ. 2015
มูลนิธิเพชรรัตน-สุวัทนา
มูลนิธิเพชรรัตน-สุวัทนา เป็นมูลนิธิที่ พระนางเจ้าสุวัทนา พระวรราชเทวี ทรงพระกรุณาโปรดให้จัดตั้งขึ้น ในวันที่ 14 พฤศจิกายน พ.ศ. 2522 เลขทะเบียน 1259 สำนักงานมูลนิธิ ตั้งอยู่ที่วังรื่นฤดี เขตคลองเตย กรุงเทพมหานคร โดยมีทุนเริ่มต้น 100,000 บาท
พระนางเจ้าสุวัทนา พระวรราชเทวีทรงโปรดให้จัดตั้งมูลนิธิเพชรรัตน-สุวัทนา เนื่องด้วย ในช่วงทรงมีพระชนมายุมากขึ้น นางข้าหลวงและพระประยูรญาติก็คงเริ่มสังเกตได้ว่าพระนางเจ้าสุวัทนาฯ ทรงครุ่นคิดเพื่อตอบคำถามในพระหฤทัย เพราะ เมื่อทรงพระชนมายุมากก็ทรงตระหนักพระหฤทัยแน่แล้วว่า จะทรงพระชนมายุไปอีกได้ไม่เท่าใดนัก และทรงมีห่วงในพระหฤทัยอยู่ 2 สิ่ง คือ หนึ่งทรงห่วงสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดา จึงทรงกราบทูลพระบาทสมเด็จพระปรมินทรมหาภูมิพลอดุลยเดชว่า "หม่อมฉันขอฝากเจ้าฟ้าด้วยนะ เพคะ" ซึ่งพระเจ้าอยู่หัวก็ทรงรับคำเป็นมั่นเป็นเหมาะทุกครั้ง จึงทรงคลายห่วงข้อนี้ได้ ส่วนห่วงที่สองของพระองค์นั้น คือ ทรงห่วงประชาชน ซึ่งห่วงข้อนี้ทรงตรึกตรองพระหฤทัยมานานนับปี ในที่สุดก็ทรงได้คำตอบในพระหฤทัยข้อนี้ว่า ฉันจะตั้งมูลนิธิ
เมื่อทรงตัดสินพระหฤทัยได้ดังนั้น ก็ทรงปรึกษากับสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดาพระองค์เดียวว่าจะทรงจัดตั้งมูลนิธิ โดยทรงพระราชทานนามว่า มูลนิธิเพชรรัตน-สุวัทนา ในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และ พระนางเจ้าสุวัทนา พระวรราชเทวี โดยมีพระราชธิดาเป็นนายกกิตติมศักดิ์และพระองค์เป็นองค์ประธานมูลนิธิ(ไม่ออกพระนาม) จนเมื่อทรงประชวรด้วยพระโรคอัลไซเมอร์จึงทรงมอบตำแหน่งนี้ให้แก่พระราชธิดา จนสิ้นพระชนม์ ณ โรงพยาบาลศิริราช พระราชธิดาจึงดำเนินการต่อ
ในปี พ.ศ. 2554 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดา สิ้นพระชนม์จากพระอาการติดเชื้อในกระแสพระโลหิต ณ โรงพยาบาลศิริราช ตำแหน่งประธานมูลนิธิและนายกกิตติมศักดิ์จึงว่างลง ต่อมาพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ จึงทรงรับตำแหน่งทั้งสอง
มูลนิธิเพชรรัตน-สุวัทนา ดำเนินงานการกุศลทุกด้านที่จะก่อเกิดประโยชน์แก่ส่วนรวม อาทิคณะกรรมการของมูลนิธินี้มี จำนวนอย่างน้อยไม่ต่ำกว่า ๕ คน อย่างมากไม่เกิน ๒๐ คน อยู่ในตำแหน่งได้คราวละ ๔ ปี ตามที่ได้จดทะเบียนเป็นครั้งคราวต่อพนักงานเจ้าหน้าที่ ให้คณะกรรมการเลือกกันเองเป็นประธานคนหนึ่ง เหรัญญิกคนหนึ่ง และเลขานุการคนหนึ่ง ในกรณีที่ตำแหน่งว่างลงกรรมการที่เหลืออยู่นั้น เป็นผู้พิจารณาเลือกบุคคลเข้าเป็นกรรมการซ่อมแทนให้ครบจำนวน เพื่อให้การบริหารงานและกิจการของมูลนิธิดำเนินไปโดยติดต่อกัน หนึ่งในสองของจำนวนกรรมการมูลนิธิที่ได้รับเลือกตั้งเป็นกรรมการครั้งแรกจะต้องออกจากตำแหน่งโดยวิธีจับฉลาก ในเมื่อกรรมการมูลนิธิชุดแรกได้ทำหน้าที่ครบ ๒ ปี การออกจากตำแหน่งในกรณีนี้ให้ถือว่าเป็นการออกตามวาระ แต่กรรมการที่ออกไปแล้วอาจได้รับเลือกตั้งอีกได้ มูลนิธิอาจแต่งตั้งที่ปรึกษาได้ตามความเหมาะสม
ดีแก๊สเซอร์
ดีแก๊สเซอร์ (อังกฤษ : Degasser) เป็นอุปกรณ์ที่ใช้ในการขุดเจาะ เพื่อกำจัดแก๊สออกจาก drilling fluid ซึ่งอาจจะกลายเป็นฟองได้
ดีแก๊สเซอร์เป็นส่วนสำคัญในการกำจัดฟองแก๊สเล็กๆซึ่งของเหลวห่อหุ้มอยู่ได้ ซึ่งการทำให้ฟองแตก และปล่อยแก๊สออกมาในรูปของ methane, HS และ CO จาก drilling fluid ไปสู่บรรยากาส drilling fluid จะผ่านกระบวนการ degassing technique จากดีแก๊สเซอร์ ซึ่งเป็นส่วนประกอบสำคัญใน mud system
ดีแก๊สเซอร์ชนิดนี้เป็นชนิดที่ใช้อย่างแพร่หลาย สามารถเป็นได้ทั้งแบบแนวตั้ง, แนวนอน หรือทรงกลม ซึ่งจะสร้างบรรยากาศที่เป็นสุญญากาศขึ้นเพื่อดึงแก๊สออกมาจาก drilling fluid ซึ่งเมื่อของเหลวเข้ามาในถังมันจะไหนและแบ่งเป็นชั้นบางๆภายในแผ่นด้านในดีแก๊สเซอร์ซึ่งออกแบบให้ไหนแบบสม่ำเสมอ และสุญญากาศจะทำให้แก๊สออกมาจากของเหลวได้ ซึ่งเมื่อสูบแก๊สออกมาแล้วจะเอาไปเผาทิ้งหรือส่งต่อให้ส่วนระบบควบคุมสิ่งแวดล้อม
ดีแก๊สเซอร์ชนิดนี้นำ drilling fluid เข้าสู่กระบวนการเพิ่มความเร่งโดยผ่านเครื่องสูบ และทำให้ของไหลกระทบกับแผ่นกั้นที่อยู่นิ่งเพื่อทำให้มีพื้นที่มากที่สุด และช่วยให้แก๊สออกมาสู่บรรยากาศได้
กูดเขากวาง
กูดเขากวาง เป็นเฟินในสกุล "Ceratopteris" ซึ่งเป็นหนึ่งในสองสกุลของวงศ์ ย่อย Ceratopteridoideae ซึ่งอยู่ในวงศ์ Pteridaceae. พืชชนิดมีการดำรงชีวิตที่มีเอกลักษณ์และเป็นที่สนใจของนักพฤกษศาสตร์ ใบและก้านใช้เป็นยาได้ เป็นพืชที่รับประทานได้ ส่วนเหนือดินนำไปต้มกับกะทิแล้วจิ้มน้ำพริก
หลังกับ
หลังกับ () เป็นพืชในวงศ์ปาล์ม ในอินโดนีเซียเรียกลังกับ ในมาเลเซียเรียกรังกับหรือปังกับ เป็นปาล์มกอ ออกดอกได้ตลอดปี ไม่ตายหลังออกดอก มีไหลในส่วนโคนต้น ใบประกอบขนนก ใบย่อยประมาณ 8 ใบ ขอบใบเป็นรอยแหว่งห่าง ๆ ดอกช่อ ช่อดอกเพศผู้เหมือนช่อดอกตัวเมีย ผลกลมรี รูปไข่ สีแดงเข้ม กระจายพันธุ์ในไทย กัมพูชา มาเลเซีย เกาะสุมาตรา และเกาะชวา สามารถปาดช่อดอกเพื่อเก็บน้ำหวานมาผลิตน้ำตาลได้ โดยปาดช่อดอกตัวผู้ ยอดอ่อนรับประทานได้ ใบใช้มุงหลังคา ทำเครื่องจักสาน ผลเป็นพิษ เปลือกผลมีแคลเซียมออกซาเลต ใช้ปลูกเป็นไม้ประดับได้
สุกัญญา ช.เจริญยิ่ง
สุกัญญา ช.เจริญยิ่ง เป็นผู้รักษาประตูฟุตบอลหญิงทีมชาติไทย ซึ่งมีความโดดเด่นด้านความคล่องตัว และความสามารถในการออกมาตัดบอลได้อย่างยอดเยี่ยม เธอได้รับการจัดเป็นผู้รักษาประตูระดับแถวหน้าของวงการฟุตบอลหญิงเมืองไทย โดยเธอได้ทำหน้าที่เป็นนักกีฬาทีมชาติไทยมานานหลายปี
พ.ศ. 2558 สุกัญญาได้เข้าร่วมสังกัดออสเตอร์ซุนด์ดีเอฟเอฟ
สุกัญญา ช.เจริญยิ่ง เป็นชาวจังหวัดพระนครศรีอยุธยา เธอเริ่มเล่นฟุตบอลอย่างจริงจังเมื่ออายุ 15 ปีเนื่องด้วยมีความประทับใจต่อปีเตอร์ เช็ค ซึ่งเป็นผู้รักษาประตูฟุตบอลทีมชาติสาธารณรัฐเช็ก และมีความชื่นชอบต่อทีมสโมสรฟุตบอลเชลซี จากนั้น 1 ปี เธอได้ทำหน้าที่เป็นผู้รักษาประตูทีมเยาวชนจังหวัดพระนครศรีอยุธยาในการแข่งขันกีฬาเยาวชนแห่งชาติ และครั้นเมื่ออายุ 18 ปี เธอได้เดินทางมาแสวงหาความท้าทายใหม่ที่กรุงเทพมหานคร
โดยสุกัญญาได้เข้าศึกษาและเล่นฟุตบอลให้แก่มหาวิทยาลัยราชภัฏพระนคร กระทั่งได้เข้าร่วมแข่งขันกีฬามหาวิทยาลัยโลกฤดูร้อน 2007 ที่จัดขึ้น ณ ประเทศไทย จนในที่สุด เธอก็ได้รับการทาบทามจากสตาฟฟ์โค้ชทีมชาติให้เข้าร่วมทำหน้าที่ให้แก่ฟุตบอลหญิงทีมชาติไทย
วันที่ 19 ตุลาคม พ.ศ. 2554 สุกัญญาทำหน้าที่เป็นผู้รักษาประตูให้แก่ทีมชาติไทยเมื่อครั้งที่พบกับทีมชาติฟิลิปปินส์ในการแข่งขันฟุตบอลหญิงชิงแชมป์อาเซียน 2011 ที่จัดขึ้น ณ กรุงเวียงจันทน์ ประเทศลาว โดยทีมของเธอเป็นฝ่ายชนะที่ 5 ประตูต่อ 1
เดือนกันยายน พ.ศ. 2555 สุกัญญาได้รับเลือกเป็นหนึ่งในนักกีฬาฟุตบอลหญิงทีมชาติไทย ในการร่วมเข้าแข่งขันฟุตบอลหญิงชิงแชมป์อาเซียน 2012 ที่จัดขึ้น ณ ประเทศเวียดนาม โดยเธอได้ทำหน้าที่เป็นผู้รักษาประตูเมื่อครั้งที่พบกับทีมชาติลาวในรอบชิงอันดับ 3 และทีมของเธอเป็นฝ่ายชนะที่ 14 ประตูต่อ 1
และในเดือนพฤษภาคม พ.ศ. 2556 สุกัญญาได้รับเลือกให้ทำหน้าที่เป็นหนึ่งในผู้รักษาประตูของฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 รอบคัดเลือก ที่บังกลาเทศ รวมถึงในเดือนกันยายน ของปีเดียวกัน ในการแข่งขันฟุตบอลหญิงชิงแชมป์อาเซียน 2013 ที่จัดขึ้น ณ เมืองย่างกุ้ง ประเทศพม่า
ในการแข่งขันฟุตบอลในซีเกมส์ 2013 สุกัญญา ช.เจริญยิ่ง ได้ลงทำหน้าที่เพียง 1 นัด เมื่อครั้งที่พบกับฟุตบอลหญิงทีมชาติลาว แต่ในนัดดังกล่าว ทีมของเธอก็เป็นฝ่ายชนะที่ 5 ประตูต่อ 0
ระบบสมการเชิงเส้น
ในวิชาคณิตศาสตร์ ระบบสมการเชิงเส้นเป็นหมู่สมการเชิงเส้นที่เกี่ยวข้องกับตัวแปรชุดเดียวกัน ตัวอย่างเช่น
เป็นระบบสามสมการที่มีสามตัวแปร ผลเฉลยของระบบสมการเชิงเส้นเป็นการแทนค่าจำนวนในตัวแปรซึ่งทำให้สมการทั้งหมดสอดคล้องกันพร้อมกัน ผลเฉลยของระบบสมการเชิงเส้นข้างต้น คือ
เพราะทำให้ทั้งสามสมการสมเหตุสมผล คำว่า "ระบบ" เป็นการชี้ว่าต้องพิจารณาสมการทั้งหมดร่วมกัน ไม่ใช่แยกกัน ค้นพบโดยต้อบ
ในวิชาคณิตศาสตร์ ทฤษฎีระบบสมการเชิงเส้นเป็นพื้นฐานและส่วนหลักมูลของพีชคณิตเชิงเส้น หัวข้อซึ่งใช้ในคณิตศาสตร์สมัยใหม่ส่วนมาก ขั้นตอนวิธีการคณนาสำหรับการหาผลเฉลยเป็นส่วนสำคัญของพีชคณิตเชิงเส้นตัวเลข และมีบทบาทเด่นในวิชาวิศวกรรมศาสตร์ ฟิสิกส์ เคมี วิทยาการคอมพิวเตอร์และเศรษฐศาสตรฺ ระบบสมการไม่เชิงเส้นมักประมาณโดยใช้ระบบสมการเชิงเส้นได้ ซึ่งเป็นเทคนิคที่ช่วยได้มากเมื่อสร้างแบบจำลองทางคณิตศาสตร์หรือการจำลองระบบที่ค่อนข้างซับซ้อนทางคอมพิวเตอร์
บ่อยครั้ง สัมประสิทธิ์ของสมการเป็นจำนวนจริงหรือจำนวนเชิงซ้อน และผลเฉลยหาได้โดยชุดจำนวนเดียวกัน แต่ทฤษฎีและขั้นตอนวิธีนี้ใช้ได้กับสัมประสิทธิ์และผลเฉลยในทุกสาขา สำหรับผลเฉลยในโดเมนปริพันธ์อย่างริงของจำนวนเต็ม หรือในโครงสร้างพีชคณิตอื่น ได้มีการพัฒนาทฤษฎีอื่นออกมา กำหนดการเชิงเส้นจำนวนเต็มเป็นการรวมวิธีสำหรับการหาผลเฉลยจำนวนเต็ม "ที่ดีที่สุด" (เมื่อมีหลายผลเฉลย)
ผู้ซุ่มอ่านข่าว
ในวัฒนธรรมอินเทอร์เน็ต ผู้ซุ่มอ่านข่าว () โดยปรกติแล้วเป็นสมาชิกของประชาคมออนไลน์ที่เฝ้าติดตามความเคลื่อนไหวในประชาคมนั้น แต่ไม่แสดงออกอย่างเป็นกิจจะลักษณะนัก ในบรรดาสมาชิกของประชาคมออนไลน์แต่ละแห่งมักมีผู้ซุ่มอยู่จำนวนมาก การซุ่มอาจเป็นไปเพื่อเรียนรู้กฎระเบียบของประชาคมก่อนเข้าร่วมอย่างเปิดเผย ช่วยให้เข้าสังคมได้ดีขึ้นเมื่อออกจากการซุ่ม อย่างไรก็ดี การขาดการติดต่อกับผู้อื่นในระหว่างซุ่มนั้นอาจทำให้ผู้ซุ่มเหงาใจหรือเฉื่อยชาได้
ในภาษาอังกฤษยังมีคำอื่นใช้เรียกผู้ซุ่มอีกหลายคำ เช่น browsers, read-only participants, non-public participants, legitimate peripheral participants หรือ vicarious learners
นับแต่เริ่มมีการคมนาคมโดยใช้คอมพิวเตอร์เป็นสื่อขึ้นมา ก็มีการซุ่มเกิดขึ้นในหมู่สมาชิกประชาคมแต่ละแห่งแล้ว ส่วนคำว่า "lurk" (ซุ่ม) ในภาษาอังกฤษนั้นปรากฏว่า ใช้เป็นครั้งแรกในคริสต์ศตวรรษที่ 14 คำนี้เดิมหมายถึงบุคคลที่ซ่อนตัวอยู่โดยมีเจตนาไม่พึงประสงค์ ต่อมาในกลางคริสต์ทศวรรษที่ 1890 ก็เริ่มมีการใช้คำ "lurk" ในระบบอินเทอร์เน็ตเมื่อระบบกระดานข่าวเกิดเป็นที่นิยมขึ้นมา กระดานข่าวดังกล่าวมักเข้าถึงได้ผ่านสายโทรศัพท์ที่บุคคลโทรศัพท์ไปอัปโหลดไฟล์หรือเขียนเนื้อความเผยแพร่ แต่ผู้ซุ่มอ่านข่าวเงียบ ๆ มักส่งผลให้สายโทรศัพท์ไม่ว่างเป็นเวลานาน และไม่เกิดสิ่งใหม่ขึ้นบนกระดานข่าว ผู้ดูแลระบบจึงมักมองเป็นพฤติกรรมลบ แล้วปิดกั้นผู้ซุ่มจากกระดานข่าวนั้นเสีย
ปัจจุบัน มีมุมมองทั้งดีและไม่ดีต่อผู้ซุ่ม ประชาคมส่วนใหญ่ยังคงถือว่า ผู้ซุ่มเป็น "ผู้บริโภคโดยไม่ยอมเสียเงิน" (free rider) เพราะเขาเหล่านั้นได้รับประโยชน์ไปโดยไม่สร้างประโยชน์ตอบแทน แต่ประชาคมบางแห่งก็ชี้ชวนให้หน้าใหม่คอยซุ่มไว้ก่อน เพราะจะได้ใช้เวลาเรียนรู้วัฒนธรรมของประชาคมนั้น ๆ ทำความเข้าใจบรรทัดฐานในประชาคม และคุ้นเคยกับขาประจำมากขึ้น นอกจากนี้ ทัศนคติแง่ดีเกี่ยวกับผู้ซุ่มยังเกิดขึ้นเพราะผู้ซุ่มช่วยเพิ่มจำนวนผู้ชม
การสืบหาหลักแหล่งผู้ซุ่มนั้นทำได้ยากในประชาคมที่ใช้คอมพิวเตอร์เป็นสื่อ เพราะบทบาทหลักของผู้ซุ่ม คือ อ่านอย่างเดียว จึงไม่มีร่องรอยอันใดให้ใช้ตรวจสอบได้ อนึ่ง ในประชาคมแบบโอเพนซอร์ส (open source) นั้น มีการประเมินว่า มีผู้ซุ่มอยู่ราวร้อยละ 50 ถึง 90 ของผู้ชมทั้งหมด ไม่ว่า ณ เวลาใดก็ตาม สถิติอันนี้สอดคล้องหลักการเรื่อง 90-9-1 (ขึ้นอยู่กับประชาคมแต่ละแห่ง)
เหตุผลที่ซุ่มนั้นมีหลายประการ ผู้ซุ่มส่วนใหญ่รับว่า ที่ซุ่มเพราะเห็นว่า เพียงติดตามอยู่เฉย ๆ ก็พอแล้ว บุคคลยังเลือกซุ่มเพื่อคอยสังเกตตัวอย่างไว้เป็นแนวประพฤติในโอกาสที่เข้ามีส่วนร่วมอย่างเปิดเผยแล้ว จะได้ไม่สร้างข้อความซ้ำซ้อน หรือเข้าใจหัวข้อพูดคุยได้ดีขึ้น เป็นต้น อนึ่ง ผู้ซุ่มบางคนเห็นว่า จำเป็นต้องเรียนรู้เกี่ยวกับประชาคมนั้น ๆ เสียก่อน นี้จึงเป็นเหตุผลที่มีผู้ซุ่มอยู่ในส่วนสนับสนุนทางเทคนิคมากเป็นสองเท่าของผู้ซุ่มในส่วนอื่น ๆ
นักวิจัยเห็นว่า พฤติกรรมต่าง ๆ ในสภากาแฟออนไลน์ เช่น การอ่าน การเขียน และการควบคุมเว็บไซต์ เกิดจากแรงจูงใจต่าง ๆ กันไป ผู้ซุ่มโดยแท้นั้นมักมีแรงจูงใจเป็นความคิดเห็นที่ว่า ประชาคมแห่งนั้นเป็นสถานที่เดียวที่เขาจะพบเจอเนื้อหาดังประสงค์ ขณะที่ผู้ควบคุมเว็บไซต์และผู้เขียนมักมีแรงจูงใจเป็นหน้าที่หรือความรู้สึกซึ่งติดมากับประชาคมนั้น ๆ
โคโลนอส (หนังสือการ์ตูน)
โคโลนอส () เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ ผู้ที่ชื่อของพวกเขาจากการสมมุติตัวตนของเวลากรีกและมีความสามารถในการเดินทางข้ามเวลาและสามารถจัดการกับประวัติศาสตร์ได้
ไซมอน แบซ
ไซม่อน แบซ () เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ ปรากฏตัวครั้งแรกใน "The New 52 Free Comic Book Day Special Edition" #1 (พฤษภาคม 2012) สร้างสรรค์โดยนักเขียน เจฟฟ์ จอห์นส์ (Geoff Johns) และนักวาด ดั๊ก แมงกี้ (Doug Mahnke) เขาเป็นสมาชิกของกองกำลังผู้พิทักษ์จักรวาลที่เรียกว่า กรีนแลนเทิร์นคอร์ป โดยเป็นกรีนแลนเทิร์นคนแรกที่มีเชื้อชาติตะวันออกกลาง-อเมริกันและเป็นชาวมุสลิม เขาเป็นตัวละครที่ได้รับอิทธิพลทางเชื้อชาติและบ้านเกิดมาจาก เจฟฟ์ จอห์นส์ ที่เป็นลูกครึ่งเลบานอนและเป็นคนพื้นเมือง ดีทรอยต์ รัฐมิชิแกน
ไซม่อน แบซ เป็นอดีตช่างเครื่อง อดีตนักแข่งรถบนถนนและอดีตโจรขโมยรถ เขาเป็นกรีนแลนเทิร์นที่มีหน้าที่ดูแลรับผิดชอบ Sector 2814 ร่วมกับ เจสสิก้า ครูซ คู่หูกรีนแลนเทิร์นของเขา
โดยไซม่อนเป็นกรีนแลนเทิร์นที่ได้รับพลังจากแหวนพาวเวอร์ริงที่เกิดจากแหวนของ ฮาล จอร์แดน หลอมรวมกับแหวนของ ซิเนสโตร
ไซม่อน แบซ เป็นชาวเลบานอน-อเมริกันที่เกิดใน เดียร์บอร์น รัฐมิชิแกน ตอนเขาอายุ 10 ปี ได้เกิดเหตุการณ์ วินาศกรรม 11 กันยายน ทำให้ผู้คนในอเมริกาหวาดระแวงและรู้สึกไม่ยอมรับชาวมุสลิม หลังจากวันนั้นชาวมุสลิมในอเมริกาก็ตกเป็นเป้าความเกลียดชังและการปฏิบัติที่ไม่เท่าเทียม ด้วยเหตุดังกล่าวทำให้ไซม่อนและน้องสาวของเขา ไซร่า มักจะถูกรังแกและถูกข่มเหงอยู่เสมอ โดยในช่วงเวลาหลายปีมานี้ เขาได้ปกป้องน้องสาวจากการถูกกลั่นแกล้งหลายต่อหลายครั้ง
แม้จะผ่านเรื่องราวต่างๆมาอย่างยากลำบาก แต่ไซม่อนก็สามารถเรียนจบมัธยมปลายและเรียนต่อจนจบปริญญาสาขาช่างเครื่องได้ เขาได้ทำงานในโรงงานอุตสาหกรรมยานยนต์ แต่ต่อมาได้เกิดวิกฤตทางการเงิน
ทำให้เขาต้องออกจากงาน เมื่อหมดทางที่จะหาเงิน ไซม่อนจึงเริ่มแข่งรถแบบผิดกฎหมาย จนกระทั่งเกิดอุบัติเหตุรถชนในวันที่เขาแข่งรถกับน้องเขย ซึ่งทำให้น้องเขยของเขาบาดเจ็บสาหัสและอยู่ในอาการโคม่า 
เหตุการณ์ที่เกิดขึ้นทำให้ไซม่อนเกือบต้องโทษ เขารู้สึกผิดและเลือกที่จะใช้ชีวิตหลังจากนั้นด้วยการอยู่ให้ห่างจากน้องสาว
หลังจากเหตุการณ์นั้น ไซม่อนยังไม่มีหนทางหาเงิน เขาจึงเริ่มขโมยรถแล้วเอาไปขาย คืนหนึ่งเขาได้ขโมยรถตู้ไปโดยที่ไม่รู้ว่ามันเต็มไปด้วยระเบิด หลังจากที่รู้ว่ามีระเบิด เขาก็ขับรถไปในที่ที่จะมั่นใจได้ว่าจะไม่มีใครบาดเจ็บจากการระเบิด ก่อนที่จะสละรถและถูกจับกุมในเวลาต่อมา เหตุการณ์ที่เกิดขึ้นและเชื้อชาติของไซม่อน ทำให้เขาถูกตั้งข้อสงสัยว่าเป็นผู้ก่อการร้ายและถูกส่งตัวไปยัง Guantanamo Bay detention camp ไซม่อนยังคงยืนกรานว่าเขาไม่ใช่ผู้ก่อการร้าย เจ้าหน้าที่จึงเลือกที่จะเอาเขาไปทรมานเพื่อเค้นคำตอบ ในขณะที่ไซม่อนกำลังต่อสู้ขัดขืนอยู่นั้นเอง แหวนกรีนแลนเทิร์นก็ได้พุ่งทะลุเข้ามาในห้อง มันเลือกไซม่อนเป็นผู้ครอบครองแล้วพาเขาออกไปจากสถานที่แห่งนั้นในฐานะของกรีนแลนเทิร์น
แคตแมน (คอมิกส์)
แคตแมน () เป็นตัวละครซุเปอร์ฮีโรตัวร้ายในหนังสือการ์ตูนชุดของสำนักพิมพ์ดีซีคอมิกส์ และเป็นศัตรูของแบทแมน มีชื่อจริงว่า Thomas Blake ปรากฏตัวครั้งแรกในหนังสือการ์ตูนเรื่อง "Detective Comics" ฉบับที่ 311 (มกราคม 1963)
อัลฟา (มาร์เวลคอมิกส์)
อัลฟา () เป็นตัวละครซุเปอร์ฮีโรของมาร์เวลคอมิกส์ ปรากฎตัวครั้งแรกในหนังสือการ์ตูน "The Amazing Spider-Man"
เอริก โอเกรดี
เอริก โอเกรดี () เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สามที่ใช้ชื่อแอนต์-แมน เขาปรากฎตัวครั้งแรกในสงครามกลางเมือง Choosing Sides ฉบับที่ 1 (ธันวาคม 2006) และสร้างสรรค์โดย Robert Kirkman และPhil Hester
โนวา (ริชาร์ด ไรเดอร์)
โนวา (ริชาร์ด ไรเดอร์) () เป็นตัวละครซุเปอร์ฮีโรของมาร์เวลคอมิกส์ เป็นสมาชิกของกองกำลังตำรวจอวกาศที่รู้จักในฐานะ โนวา คอร์ป เขาได้รับซุเปอร์พาวเวอร์รวมทั้งความแข็งแรงเพิ่มขึ้น ,สามารถบิน และความต้านทานต่อการบาดเจ็บ นอกจากนี้เขายังสวมเครื่องแบบพิเศษด้วยการสนับสนุนชีวิต
ในพฤษภาคม 2011 โนวา ถูกจัดอยู่ในอันดับที่ 98 ของ IGN's Top 100 Comic Book Heroes of All Time.
โรมานน์ เดย์ โนวาคนสุดท้ายจากดาวซานดาร์ได้เลือกเด็กชายอ่อนปวกเปียกที่ชื่อว่าริชาร์ด ไรเดอร์ให้เป็นโนวาที่มีพลังสูงสุด ซึ่งเขาอาศัยอยู่ในย่านเฮมป์สเตท นิวยอร์ค ริชาร์ดตื่นเต้นพลังนี้มากเขาจึงนำมันมาใช้ปกป้องโลกแต่ขณะที่เขาคิดจะช่วยโจรปล้นธนาคารเขาก็พุ่งจากข้างนอกทะลุหน้าต่างธนาคาร ริชาร์ดถูกรปภ.ด่าเป็นชุด นั่นทำให้ริชาร์ดไตร่ตรองให้คิดให้ดีมากขึ้น ต่อมาพ่อแม่ของเขารู้ว่าเขานั้นเป็นตำรวจอวกาศจึงดีใจมาก นั่นทำให้ริชาร์ดได้ไปทำหน้าที่ปกป้องทั้งจักรวาลทำให้ไม่มีเวลาเรียนหนังสือ
และไม่นานจากนั้น เขาก็ได้ถูกเรียกตัวไปช่วยในการสร้างดาวซานดาร์แห่งใหม่ ริชาร์ดได้รับการฝึกสอนจากชอร์ดหลายรูปแบบและหลายเทคนิค ซึ่งนั้นทำให้เทคนิคการต่อสู้ของเขาค่อนข้างเป็นธรรมชาติบวกกับมีพลังของโนวา ฟอร์ซทำให้เขานั้นแข็งแกร่งขึ้นไปอีก และต่อมาดาวเคราะห์นี้ก็ถูกทำลายในเหตุการณ์แอนนิฮิเลชั่นทำให้สมาชิกทุกคนของโนวา คอร์ปตายหมด และเหลือเพียงริชาร์ดเท่านั้น เขาจึงพยายามออกตามหาเหล่าโนวาที่รอดตายจากเหตุการณ์ แต่ก็ไม่พบใครที่รอดชีวิต ซึ่งเขาพบแต่เวิลด์ไมนด์ขุมพลังแห่งโนวา ฟอร์ซ ริชาร์ดจึงใช้พลังนั้นเพื่อต่อสู้กับแอนนิฮิลัสเขาจึงรวบรวมคนเพื่อต่อสู้กับแอนนิฮิลัสแต่ก็ต้องพ่ายแพ้และเสียฮีโร่ไปไม่น้อย
ต่อมาริชาร์ดได้ช่วยสตาร์-ลอร์ดตั้งทีมต่อต้านอีกครั้งในชื่อยูไนเต็ด ฟรอนท์ ซึ่งในตอนจบริชาร์ดได้เข้าสู้กับเจ้าแอนนิฮิลัสและสุดท้ายแล้ว เขานั้นก็ชนะไป หลังจากนั้นเขาพยายามที่จะฟื้นฟูโนวา คอร์ป ซึ่งต่อมาพลังเวิลด์ไมนด์ก็ได้เลือกเจ้าของคนใหม่คือโค-เรล
นามอร์
นามอร์ เดอะ ซับ-มารีเนอร์ (นามอร์ แม็คเคนซี) () เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในต้นปี 1939 สร้างสรรค์โดย Bill Everett เอเวอกล่าวว่าตัวละครชื่อแรงบันดาลใจจากบทกวีของซามูเอล เทย์เลอร์ โคลริดจ์ "The Rime of the Ancient Mariner"
มณฑลพิษณุโลก
มณฑลพิษณุโลก บ้างสะกดว่า พิศณุโลกย์ หรือ พิศณุโลก เป็นมณฑลหนึ่งในการปกครองส่วนภูมิภาคระบบมณฑลเทศาภิบาลของราชอาณาจักรสยาม ครอบคลุมพื้นที่ภาคเหนือตอนล่าง
การเกิดมณฑลพิษณุโลกเป็นผลมาจาก การดำเนินนโยบายของพระบาทสมเด็จพระจุลจอมเกล้าเจ้าอยู่หัวในการจัดการบริหารราชการแผ่นดินส่วนภูมิภาค เพื่อดำเนินนโยบายขยายอำนาจควบคุมหัวเมืองต่างๆให้ทั่วถึง โดยการตั้งมณฑลเทศาภิบาลขึ้นเพื่อเป็นหน่วยงานสาขาของรัฐบาลกลางกรุงเทพฯ โดยส่งตัวแทนของรัฐบาลกลางไปดูแลอย่างใกล้ชิด โดยมีหลักการสำคัญก็คือ การมอบอำนาจในการบริหารงานให้แก่สมุหเทศาภิบาล โดยการมอบอำนาจดังกล่าวคือการแบ่งเบาภาระในการช่วยกันป้องกัน กำจัดและกลั่นกรองให้แก่รัฐบาล ซึ่งเป็นการดำเนินการโดยข้าหลวงส่วนกลางที่รัฐบาลจัดให้ไปบริหารราชการในส่วนท้องถิ่นต่าง ๆ แทนระบบการกินเมือง โดยการเริ่มต้นในการจัดตั้งมณฑลเทศาภิบาลครั้งแรกเกิดขึ้นในปี พ.ศ. 2437 มี 4 มณฑล คือ มณฑลพิษณุโลก มณฑลปราจีนบุรี มณฑลนครราชสีมา และมณฑลราชบุรี
ดังนั้นมณฑลพิษณุโลกจึงเป็นมณฑลกลุ่มแรกที่ได้รับการโปรดเกล้า ฯ จัดตั้งขึ้น โดยให้รวมหัวเมืองเหนือ 5 หัวเมืองในลุ่มแม่น้ำยมและลุ่มแม่น้ำน่านซึ่งได้แก่เมืองพิษณุโลก พิชัย (ปัจจุบันเป็นอำเภอหนึ่งของจังหวัดอุตรดิตถ์) พิจิตร สุโขทัย และสวรรคโลกจัดตั้งเป็นมณฑลพิษณุโลก มีเมืองพิษณุโลกเป็นที่บัญชาการมณฑลเทศาภิบาล โดยมีพระยาศรีสุริยราชวรานุวัตร 
(เชย กัลยาณมิตร) ดำรงตำแหน่งข้าหลวงเทศาภิบาลมณฑลเป็นคนแรก
อไญยนิยม
อไญยนิยม () เป็นมุมมองที่ว่าค่าความจริงของการอ้างบางอย่าง โดยเฉพาะอย่างยิ่งการอ้างเกี่ยวกับการมีอยู่หรือไม่มีอยู่ของพระเจ้าใด ๆ ตลอดจนการอ้างอภิปรัชญา ศาสนาอื่นๆ สิ่งศักดิ์สิทธิ์ และเรื่องเหนือธรรมชาติอื่นๆ ว่าเป็นสิ่งที่มีอยู่หรือไม่มีอยู่ หรือไม่สามารถหยั่งรู้ได้ ตามคำกล่าวของนักปรัชญา William L. Rowe ในสำนึกซึ่งเป็นที่นิยม พวกอไญยนิยมคือผู้ที่ไม่ได้เชื่อหรือไม่ได้ไม่เชื่อในการมีอยู่ของพระเจ้าองค์ใด ขณะที่พวกเทวนิยมและอเทวนิยมเชื่อและไม่เชื่อ ตามลำดับ
ลัทธิอไญยนิยม คือ ทัศนะที่เชื่อว่ามนุษย์เราไม่อาจรู้หรือพิสูจน์ได้ว่าพระเจ้ามีจริงหรือไม่ คำว่า “อไญย” หมายความว่า “โดยปราศจากความรู้” ทัศนะอไญยนิยม คือ ทัศนะที่มีเหตุผลต่อยอดขึ้นมาจากลัทธิอเทวนิยม (Atheism) ลัทธิอเทวนิยมไม่เชื่อว่ามีพระเจ้า – พิสูจน์ไม่ได้ – แต่ลัทธิอไญยนิยมบอกว่าการทรงดำรงอยู่ของพระเจ้าพิสูจน์ไม่ได้ ดังนั้นมันจึงเป็นไปไม่ได้ที่เราจะรู้ว่าพระเจ้าทรงมีอยู่หรือไม่ พูดอีกอย่างคือ ลัทธิอไญยนิยมเชื่อว่าพระเจ้าอาจจะมีหรือไม่มีก็ได้ ไม่ปักใจเชื่อว่ามี และไม่ปักใจเชื่อว่าไม่มี
เนื่องจากการเชื่อความไม่มีอยู่ของพระเจ้าจึงสอดคล้องกับ ลัทธิซาตาน ในประเภทแบบเชื่อว่าพระเจ้าไม่มีอยู่จริง ซึ่งมุ่งเน้น ความเป็นเอกบุคคลและอัตนิยมเช่นเดียวกัน
http://www.gotquestions.org/thai/Thai-agnosticism.html
คณะสถาปัตยกรรมศาสตร์ มหาวิทยาลัยกรุงเทพ
คณะสถาปัตยกรรมศาสตร์ มหาวิทยาลัยกรุงเทพ (SCHOOL OF ARCHITECTURE Bangkok University)ก่อตั้งขึ้นเมื่อวันที่ 9 มีนาคม พ.ศ.2555 เป็นคณะที่ 11 ของมหาวิทยาลัยกรุงเทพ (ภาควิชาสถาปัตยกรรมภายในเปิดสอนตั้งแต่ปีการศึกษา 2532 ในชื่อภาควิชาการออกแบบตกแต่งภายใน คณะศิลปกรรมศาสตร์ มีบัณทิตสำเร็จการศึกษาแล้ว 21 รุ่น)ผลิตบัณทิตที่มีความคิดสร้างสรรค์และมีจิตวิญญาณของการเป็นผู้ประกอบการ ซึ้งสามารถสร้างมูลค่าเพิ่มแก่องค์กรและสังคมเศรษฐกิจสร้างสรรค์ อย่างมีคุณธรรม จริยธรรม
ระดับปริญญาบัณฑิตเปิดสอน 2 หลักสูตร
หลักสูตรปริญญาตรี 5 ปี ภาคปกติ 
หลักสูตรปริญญาตรี 4 ปี ภาคปกติ จำนวนหน่วยกิตที่เรียนตลอดหลักสูตร 144 หน่วยกิต
ระดับปริญญามหาบัณฑิตเปิดสอน 2 หลักสูตร(สถาปัตยกรรมศาสตร์มหาบัณฑิต(M.Arch-IA)หลักสูตรสองภาษา)
จำนวนหน่วยกิตที่เรียนตลอดหลักสูตร 36 หน่วยกิต
จำนวนหน่วยกิตที่เรียนตลอดหลักสูตร 36 หน่วยกิต
http://arch.bu.ac.th/2014/
http://www.bu.ac.th/
คณะสถาปัตยกรรมศาสตร์
องค์การความร่วมมือเซี่ยงไฮ้
องค์การความร่วมมือเซี่ยงไฮ้ (, ย่อ: SCO; ) เป็นองค์การการเมือง เศรษฐกิจและการทหารในทวีปยูเรเชีย ก่อตั้งในปี 2544 ในเซี่ยงไฮ้ โดยผู้นำจีน คาซัคสถาน คีร์กีซสถาน รัสเซีย ทาจิกิสถาน และอุซเบกิสถาน เดิมห้าประเทศ ยกเว้นอุซเบกิสถาน เป็นผู้ก่อตั้ง "เซี่ยงไฮ้ไฟฟ์" (Shanghai Five) ในปี 2539 แต่ต่อมาอุซเบกิสถานเข้าร่วมในปี 2544 จึงได้เปลี่ยนชื่อองค์การมาเป็นดังในปัจจุบัน
รัฐสมาชิก
รัฐสังเกตการณ์
คู่ค้า
ผู้เข้าร่วมประชุมทั่วไป
หม่อมเจ้าวิมลปัทมราช จิรประวัติ
หม่อมเจ้าวิมลปัทมราช จิรประวัติ (17 พฤษภาคม พ.ศ. 2442 - 3 กุมภาพันธ์ พ.ศ. 2508) เป็นพระธิดาในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าประวาศสวัสดี จิรประวัติ (ราชสกุลเดิม: โสณกุล) และเป็นพระนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าวิมลปัทมราช จิรประวัติ ประสูติเมื่อวันที่ 17 พฤษภาคม พ.ศ. 2442 เป็นพระธิดาพระองค์ใหญ่ในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าประวาศสวัสดี จิรประวัติ มีพระอนุชาร่วมพระบิดาและพระมารดา 3 องค์ คือ หม่อมเจ้านิวาศสวัสดี, หม่อมเจ้าประสบศรี และหม่อมเจ้าหญิงไม่ปรากฏพระนาม และมีพี่น้องต่างพระมารดา 2 องค์ คือ หม่อมเจ้านิทัศนาธร และหม่อมเจ้าขจรจิรพันธ์ จิรประวัติ
หม่อมเจ้าวิมลปัทมราชเป็นพระธิดาพระองค์ใหญ่ของกรมหลวงนครไชยศรีสุรเดช ซึ่งเป็นที่รักและโปรดปรานของเจ้าจอมมารดาทับทิม ผู้เป็นย่ามาก หลังจากกรมหลวงนครไชยศรีสุรเดช สิ้นพระชนม์ในรัชกาลที่ 6 พระเจ้าบรมวงศ์เธอ พระองค์เจ้าประเวศวรสมัย ได้พระราชทานพระบรมราชานุญาตให้ออกมาประทับอยู่วังพระเจ้าบรมวงศ์เธอ กรมหลวงสิงหวิกรมเกรียงไกร พระโอรสและพระธิดาทั้ง 2 พระองค์นั้นกับทั้งหม่อมเจ้าหญิงวิมลปัทมราช ธิดาองค์ใหญ่ของกรมหลวงนครไชยศรีสุรเดช ซึ่งพระบาทสมเด็จพระจุลจอมเกล้าเจ้าอยู่หัวดำรัสเรียกว่า "หญิงทับทิม" ซึ่งคุณย่าเลี้ยงติดตัวมาแต่เล็ก ช่วยกันอุปฐากท่านมาด้วยกันกับหม่อมเจ้าที่เป็นสุนิสาและเป็นโอรสธิดาในกรมหลวงนครไชยศรีสุรเดช และในกรมหลวงสิงหวิกรมเกรียงไกร ซึ่งเจริญวัยสำเร็จการเล่าเรียนเพิ่มขึ้นเป็นลำดับมา ให้ท่านอยู่เย็นเป็นสุขสบายจนตลอดชีวิต
หม่อมเจ้าวิมลปัทมราช มีฝีมือในการประกอบอาหารเป็นเลิศ ซึ่งได้รับการถ่ายทอดวิชามาจากเจ้าจอมมารดาทับทิมผู้เป็นย่า พระองค์ได้นิพนธ์ตำราอาหารไว้เมื่อตอนยังมีพระชนม์ชีพ ตำราอาหารนี้ได้รับการตีพิมพ์แจกในงานพระราชทานเพลิงพระศพของพระองค์เมื่อวันที่ 16 พฤษภาคม พ.ศ. 2508
หม่อมเจ้าวิมลปัทมราช จิรประวัติ สิ้นชีพิตักษัยเมื่อ 3 กุมภาพันธ์ พ.ศ. 2508 พระราชทานเพลิงศพ ณ เมรุวัดเทพศิรินทราวาสราชวรวิหาร วันที่ 16 พฤษภาคม พ.ศ. 2508
เสราฟิม
เสราฟิม (พหูพจน์) หรือ เสรัฟ (เอกพจน์) (; ; ) คือชาวสวรรค์จำพวกหนึ่งตามความเชื่อในศาสนาอับราฮัม (ได้แก่ ยูดาห์ คริสต์ และอิสลาม)
ในหนังสืออิสยาห์ บทที่ 6 กล่าวว่าเสรัฟแต่ละองค์มีปีก 3 คู่ คู่หนึ่งปิดหน้า คู่หนึ่งปิดเท้า และอีกคู่หนึ่งใช้บินไปมารอบบัลลังก์ของพระเป็นเจ้า ร้องสรรเสริญพระองค์อยู่ตลอดเวลาว่า ""บริสุทธิ์ บริสุทธิ์ บริสุทธิ์ พระยาห์เวห์จอมทัพ แผ่นดินโลกทั้งสิ้นเต็มด้วยพระสิริของพระองค์"" และยังมีหน้าที่พิเศษ เช่น ชำระบาปและกล่าวคำยกบาปด้วย
นอกจากนี้ เสราฟิมยังถูกจัดอยู่กลุ่มทูตสวรรค์ชั้นเอกในลำดับชั้นของทูตสวรรค์ในศาสนาคริสต์